مغل_اعظم_(فلم)
رنگ کاری
مغل اعظم پہلی بلیک اینڈ وائٹ ہندی فلم تھی جسے ڈیجیٹل رنگین کر کے دوبارہ تھیٹر پر ریلیز کیا گیا۔ سٹرلنگ انویسٹمنٹ کارپوریشن، جس کے پاس اس فلم کی ریل یعنی نیگیٹیو کے حقوق تھے، اور شاپور جی پالونجی گروپ کے ایک حصے نے مغل اعظم کی بحالی اور رنگ کاری(Colourisation) کے کام کا بیڑا اٹھایااس منصوبے کے لیے دیپیش سالگیا کو پروجیکٹ ڈیزائنر اور ڈائریکٹر کے فرائض سوپنے گئے۔ انہوں نے ابتدائی طور پر ہالی ووڈ کے ماہرین سے مدد لینے کا فیصلہ کیا لیکن ہالی وڈ کے ماہرین نے اس کام کا تخمینہ 12 سے 15 ملین ڈالر بتایا جو بہت زیادہ تھا۔ 2002ء میں 2002 انڈین اکیڈمی آف آرٹس اینڈ اینی میشن (IAAA) کے منیجنگ ڈائریکٹر عمر صدیقی نے اسے ڈیجیٹل طور پر رنگین کرنے کی تجویز پیش کی، جس سے لاگت پر میں بہت کمی آ سکتی تھی۔ شاپور جی پالونجی گروپ کو، جو بھارت کی سب سے امیر کمپنیوں میں سے ایک ہے، کو اس پراجیکٹ کے قابل عمل ہونے کے لیے آئی اے اے اے نے چار منٹ کے کلپ کو رنگین کیا اور شاپور جی پالونجی گروپ کو دکھایا، جنہوں نے اس کی منظوری دے دی۔جس کے بعد اس منصوبے کو آگے بڑھایا گیا۔ مغل اعظم کے پروڈیوسر شاپور جی پالون جی مستری کے پوتے شاپور جی مستری اس پوری فلم کو رنگین کر کے اپنے دادا کے ادھورے خواب کو پورا کر کے انہیں خراج تحسین پیش کرنا چاہتے تھے۔ان کے دادا ہی اصل میں اس فلم کو رنگین بنانا چاہتے تھے۔ اس فلم کو رنگین کرنے کے لیے پہلا قدم اصل نیگیٹیوز کی بحالی تھی، جو اصل تھیٹر میں ریلیز کے دوران میں نیگیٹیوز کی وسیع پرنٹنگ کی وجہ سے خراب حالت میں تھے۔اس فلم کو رنگین بنانے سے پہلے ان نیگیٹیو پر بہت زیادہ خرچ اور محنت کرنے کی ضرورت تھی۔فلم کو رنگین بنانے کے لیے پہلے نیگیٹیوز پر سے پھپھوندی کو صاف کیا گیااور پھر خراب حصوں کو بحال کیا گیا۔اس کے بعد فریم کے گمشدہ حصوں کو دوبارہ سیٹ کیا گیا۔ صفائی کے بعد نیگیٹیوز کے 300,000 فریموں میں سے ہر ایک کو 10 میگا بائٹ سائز کی فائل میں سکین کیا گیا اور پھر انہیں ڈیجیٹل طور پر بحال کیا گیا۔ بحالی کا پورا کام ایکریس لیب، چنئی نے کیا تھا۔ اصل ساؤنڈ ٹریک کے مکالمے بھی خراب حالت میں تھے، ریاستہائے متحدہ میں واقع چیس اسٹوڈیو میں آواز کو صاف کیا گیا۔ بیک گراؤنڈ اسکور اور پورے میوزیکل ٹریک کو نوشاد اور اتم سنگھ نے دوبارہ بنایا تھا۔ گانوں کے لیے، لتا منگیشکر، بڑے غلام علی خان اور محمد رفیع جیسے گلوکاروں کی اصل آوازیں اصل مکس ٹریک سے نکالی گئیں اور انہیں 6.1 سراؤنڈ ساؤنڈ میں دوبارہ ریکارڈ شدہ اسکور کے ساتھ دوبارہ بنایا گیا۔ اس فلم کو رنگین بنانے کا کام کافی تحقیق کے بعد شروع کیا گیا۔ فلم کی آرٹ ٹیم نے مختلف عجائب گھروں کا دورہ کیا اور اس وقت پہنے جانے والے لباس کے مخصوص رنگوں کے پس منظر کا خصوصی معائنہ کیا۔ صدیقی نے بلیک اینڈ وائٹ ہالی ووڈ کلاسیکی فلموں کو رنگین بنانے والی ٹیکنالوجی کا مطالعہ کیا۔ ٹیم نے رہنمائی اور تجاویز کے لیے متعدد ماہرین سے بھی رابطہ کیا، جن میں دلیپ کمار، پروڈکشن ڈیزائنر نتن چندرکانت دیسائی، اور دہلی کی جواہر لال نہرو یونیورسٹی کے ایک مورخ شامل ہیں۔ رنگ سازی کو شروع کرنے کے لیے، صدیقی نے تقریباً 100 افراد کی ایک ٹیم کو جمع کیا، جن میں کمپیوٹر انجینئرز اور سافٹ ویئر پروفیشنلز شامل تھے، اور آرٹ کے متعدد شعبوں کو منظم کیا۔ اس پورے پروجیکٹ کو دیپیش سالگیا نے مربوط کیا، جس نے رنگ سازی کو انجام دینے کے لیے آئرس انٹرایکٹیو اور راج تارو سٹوڈیو کے ساتھ بھی شراکت داری کی۔ پروڈیوسر خود اس کام کی نگرانی کر رہے تھے، جنہیں روزانہ کام کے حوالے سے رپورٹ دی جاتی تھی۔ فلم کو رنگین کرنے کے لیے جو سافٹ وئیر استعمال کیا گیا اسے "ایفیکٹس پلس" کا نام دیا گیا۔ اس کی تیاری میں 18 ماہ صرف ہوئے۔ یہ سافٹ وئیر یا پروگرام صرف اصل فلم میں موجود سرمئی رنگ سے ملتے جلتے شیڈز کو ہی قبول کرتا تھا۔ ٹیم نے اس بات کو یقینی بنایا کہ فلم کے رنگ حقیقت سے قریب تر ہوں۔ رنگ کاری کے اصل رنگوں کی تصدیق اس وقت ہوئی جب فلم میں استعمال شدہ لباس ایک گودام سے ملے۔ ان کا رنگ وہی تھا، جنہیں فلم کو رنگین کرتے ہوئے استعمال کیا گیا تھا۔ریل کے ہر شاٹ کو آخر کار ہاتھ سے درست کیا گیا تاکہ بہترین نظر آئے۔ رنگ کاری کے اصل عمل کو مکمل ہونے میں مزید 10 ماہ لگے۔ صدیقی کے مطابق یہ دن رات مسلسل کرنے والا کافی محنت طلب کام تھا اس فلم کو رنگین بنانے میں جو رقم خرچ ہوئی اس کی صحیح لاگت منتازعہ ہے، inr 20000000 اس فلم کو رنگین بنانے کی لاگت 2 کروڑ یا ڈھائی لاکھ امریکی ڈالر سے یا 5 کروڑ  یا 10 کروڑ  بتائی جاتی ہے۔